Още през май 1933 г. Фусенегер всъпва в редовете на австрийската Националсоциалистическа германска работническа партия. Когато при една демонстрация през май 1934 г. в Инсбрук пее нацисткия химн „Песен на Хорст Весел“ и вдига ръка за „Хитлеров поздрав“, е осъдена на парична глоба. През февруари 1935 г. тя все още се числи към австрийска нацистка студентска група, но през ноември същата година се преселва в Третия Райх. През 1938 г., след „Аншлуса на Австрия“, отново всъпва в нацистката партия и отдава почит на Хитлер с химн.